ການເດີນທາງໄປເຂົ້າ ຮ່ວມກິດຈະກຳຕ່າງໆ ເພື່ອສະເຫຼີມສະຫຼອງ ປີສາ ມັກຄີມິດຕະພາບລາວ-ຫວຽດນາມທີ່ແຂວງ ເຊີນລາ ສສ ຫວຽດນາມຂອງ ສະຫາຍ ນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ ປະທານ ສະພາແຫ່ງຊາດ ພ້ອມຄະນະ ເມື່ອວັນທີ 6 ກໍລະກົດຜ່ານມານີ້ຊຶ່ງເປັນ ມື້ທີ 4 ຂອງການເຂົ້າຮ່ວມກິດຈະກຳ,
ສະຫາຍ ນາງ ປານີ ຢາທໍ່ຕູ້ ໄດ້ເຂົ້າຮ່ວມພິທີໄຂ ການນຳໃຊ້ອະນຸສອນສະຖານ ປະຫວັດສາດການປະຕິວັດ ຫວຽດນາມ-ລາວທີ່ບ້ານລາວໂຄ ເມືອງອຽນເຈົາ ແຂວງເຊີນລາ ຊຶ່ງຝ່າຍຫວຽດນາມ ນຳໂດຍສະຫາຍ ນາງ ຫງວຽນທີ ກິມເງິນ ກຳມະການກົມການ ເມືອງສູນກາງພັກ ປະທານສະພາແຫ່ງຊາດ ສສ ຫວຽດນາມ. ອະນຸສອນສະຖານປະຫວັດສາດການປະຕິວັດຫວຽດນາມ -ລາວໄດ້ກໍ່ສ້າງແຕ່ປີ 2014- 2016 ມູນຄ່າການກໍ່ສ້າງເກືອບ 54 ຕື້ດົງ ໃນເນື້ອທີ່ 50 ເຮັກຕາຊຶ່ງປະກອບມີບັນດາເຂດ ຮ່ອງຮອຍກົກເຄົ້າເຊັ່ນ: ເຮືອນເກົ່າຂອງທ່ານລາວໂຄ ແລະ ຄ້າຍຂອງຄະນະຕະລຸມບອນລາວເໜືອ ແຕ່ປີ 1948-1951, ອະນຸສາວະລີທີ່ເປັນສັນຍາລັກ ແຫ່ງຄວາມສາມັກຄີມິດຕະພາບຫວຽດນາມ-ລາວ, ມີລວງສູງ 18 ແມັດ, ເດີ່ນອະນຸສາວະ ລີ 205 ຕາແມັດ, ຫໍວາງສະ ແດງໃນເນື້ອທີ່ 262 ກ່ວາຕາແມັດ, ມີບັນດາຮູບພາບ, ຂໍ້ມູນວັດຖຸສຳຄັນກ່ຽວກັບສາຍພົວພັນມິດຕະພາບຫວຽດນາມ- ລາວ, ຮູບປັັ້ນຂອງປະທານ ໂຮ່ຈີ່ມິນ ແລະ ປະທານ ໄກສອນ ພົມວິຫານ ນອກນັ້ນ ຍັງມີສີລາຈາລຶກສະເໜີກ່ຽວກັບອະນຸສອນສະຖານ, ເຮືອນຮັບແຂກ, ເຮືອນປ້ອງກັນ ແລະ ສະຖານສຶກສາມູນເຊື້ອຈຳນວນໜຶ່ງ. ສະຫາຍ ນາງ ປານີ ຢາທໍ່ຕູ້ ໄດ້ມີຄຳເຫັນວ່າ: ການໄຂການນຳໃຊ້ອະນຸສອນສະຖານແຫ່ງນີ້ຈະເປັນການປະ ກອບສ່ວນທີ່ສຳຄັນ ເຂົ້າໃນການເພີ່ມພູນຄູນສ້າງສາຍພົວພັນມິດຕະພາບຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງລາວ-ຫວຽດນາມ ກາຍເປັນບ່ອນສຶກສາອົບຮົມປະຊາຊົນສອງຊາດ ໂດຍສະເພາະແມ່ນຄົນຮຸ່ນໜຸ່ມໃຫ້ຮູ້ໄດ້ ເຖິງປະຫວັດສາດແຫ່ງການຮ່ວມສຳພັນສູ້ຮົບທີ່ອົງອາດ ກ້າຫານ, ບັນດາວິລະກຳ, ຄຸນງາມຄວາມດີ ແລະ ການເສຍສະຫຼະອັນໃຫຍ່ຫຼວງ ຂອງບັນດານັກຕໍ່ສູ້ຮຸ່ນກໍ່ຕັ້ງການປະຕິວັດຂອງສອງຊາດລາວ-ຫວຽດ ນາມທີ່ໄດ້ທຸ້ມເທເຫື່ອແຮງ, ຊີວິດເລືອດເນື້ອ, ສະຕິປັນຍາ ແລະ ຜ່ານຜ່າການທົດສອບພາຍຸລົມແດງນາໆປະການ ເພື່ອກອບກູ້ເອົາເອກະລາດແຫ່ງຊາດ ແລະ ອິດສະຫຼະພາບມາໃຫ້ພວກເຮົາຄືໃນທຸກມື້ນີ້. ໃນຕອນບ່າຍຂອງວັນດຽວກັນ ສະຫາຍ ນາງ ປານີ ຢາທໍ່ຕູ້ ແລະ ສະຫາຍ ນາງ ຫງວຽນທີກິມເງິນ ໄດ້ເປັນປະ ທານຮ່ວມກອງປະຊຸມສຳມະນາລະຫວ່າງສະພາແຫ່ງຊາດລາວ ແລະ ສະພາແຫ່ງຊາດຫວຽດນາມ ກ່ຽວກັບບົດຮຽນ ການຈັດຕັ້ງປະຕິບັດບົດບາດ ການຕົກລົງ ແລະ ການຕິດຕາມກວດກາ ໃນຂົງເຂດທີ່ດິນຂອງສະພາປະຊາຊົນ. ໃນກອງປະຊຸມຄະນະຜູ້ແທນ ແລະ ວິຊາການທັງສອງຝ່າຍໄດ້ສົນທະ ນາແລກປ່ຽນບົດຮຽນອັນລ້ຳຄ່ານຳກັນເພື່ອເປັນບ່ອນອີງ ໃນການຄົ້ນຄວ້າປັບປຸງບັນດານິຕິກຳກໍຄືບັນດານະໂຍບາຍກ່ຽວກັບການຄຸ້ມຄອງ, ບົດຮຽນ ໃນການຈັດຕັ້ງປະຕິບັດ ແລະ ຕິດຕາມກວດກາໃນຂົງເຂດທີ່ດິນໃຫ້ມີຄວາມຄົບຖ້ວນສົມບູນຂຶ້ນກ່ວາເກົ່າໃນນັ້ນ ຄະນະຜູ້ແທນລາວໄດ້ສະເໜີສະ ພາບການຄຸ້ມຄອງຂອງລັດກ່ຽວກັບທີ່ດິນ, ທີ່ດິນກະສິກຳ- ປ່າໄມ້ ແລະ ບັນຫາຕ່າງໆທີ່ຕັ້ງຂຶ້ນຢູ່ ສປປ ລາວ